Maron a Zenon
Material: papyrus
Place: Arsinoites
Categories: Brief (privat)
Maron an Zenon
Brief von Apollonios
Hausbau
Landarbeit
Μάρων  Ζήνωνι χαίρειν. εἲ ἔρρωσαι καὶ τὰ λοιπά σοι κατὰ γνώμην ἐστίν, 
εἴη ἂν ὡς ἐγὼ θέλω· ὑγίαινον δὲ καὶ αὐτός. γράφει μοι Ἀπολλώνιος ἐν τῶι ὑπομνήματι 
τὴν οἰκοδομίαν εἶναι πρὸς Διόδωρον, τὰ δὲ κατὰ τὴν γῆν πρὸς τοὺς περὶ Δᾶμιν. ἡ μὲν οὖν 
οἰκοδομία οὔπω συντελεῖται, ἀλλὰ ἡ τοῦ σίτου εἰσαγωγὴ καὶ ξυλοκοπία καὶ σησαμεῖαι 
καὶ ἐμπυρισμὸς καὶ κίκιος φυτεία. ταῦτα δὲ πάντα ἀνηλίσκεται διὰ Δάμιδος καὶ Ἐτεάρχου 
καὶ Σωστράτου τοῦ ἀδελφοῦ αὐτῶν, καὶ σφραγίζονται τὸ καθʼ ἡμέραν ἀνήλωμα· 
Διόδωρος δὲ ἐνκόμματα ποιεῖ τοῦ μὴ συντελεῖσθαι τὰ ἔργα  οὐθὲν δὲ ἧσσον 
καὶ τὸ ἀνήλωμα ἀπογράφεται τὸ καθʼ ἡμέραν. τὰ δὲ λοιπὰ τὰ ἐνταῦθα ἀπαγγελεῖ σοι 
Ἰάσων καὶ αὐτὸς Πανακέστωρ, ὡς ἂν ὑγιαίνων παραγένηι. 
ἔρρωσο.  κθ, Παχὼνς ιδ.
Μάρων. περὶ Διοδώρου τῆς οἰκοδομίας 
καὶ Δαμίν περὶ τῆς γῆς. 
 κθ, Δαισίου ιδ, ἐν Ἀλεξ. 
Ζήνωνι